text: Årets brolægger bor på Sydals
  13 april 2016 kl. 08.21
  Danmarks bedste håndværkere hyldes hvert år ved et stort show i Cirkusbygningen i København. I år vandt et ægtepar fra Als prisen som Årets Brolægger.
  Det er firmaet ES Brolægger som drives af ægteparret Erik og Jeanette Skovmand, som tog prisen som Årets Brolægger ved Anmeld-Håndværkers store prisoverrækkelse den 6. april i år.
  Det er kunders anmeldelser, som danner grundlaget for hvilke håndværkere der nomineres som Årets Håndværker, og efterfølgende medvirker i prisoverrækkelsen. 
  I sidste ende er det en fagjury, der vælger vinderne.
  I 2016 var 82 håndværkervirksomheder nominede til Årets Håndværker.
  